Francesco Camarda

Francesco Camarda (2008-yil 10-martda tugʻilgan) – italiyalik professional futbolchi, A Seriyaning „Milan“ klubida hujumchi sifatida oʻynaydi.

 Hayotining dastlabki qismlari 
Camarda Italiyaning Milan shahrida tugʻilgan. Bolaligida u kikboksingga ham qiziqqan.

 Klubdagi faoliyati 
 AC Milan 
 Yoshlar tarkibida 
Camarda oʻz faoliyatini Milanning Affori shahridagi Afforese futbol maktabida boshlagan va u yerda oʻsib ulgʻaygan. Afforesedalik vaqtida u AC Milan professional jamoasi akademiyasida mashgʻulot oʻtkazdi va 2015-yilda Afforese bilan bir yildan koʻproq vaqt oʻtgach, klubga doimiy ravishda qoʻshildi. „Milan“dagi birinchi mashgʻulotda u himoyachi sifatida maydonga tushdi, ammo raqib jamoalarga doimiy ravishda dribling oʻtkazib, gol urganidan soʻng, hujumchi sifatida oʻynash uchun oldinga oʻtkazildi.

„Milan“ akademiyasidagi faoliyati davomida Camarda oʻzini samarali toʻpurar sifatida koʻrsatdi; Avstriyaning Vena shahrida boʻlib oʻtgan 9 yoshgacha boʻlgan turnirdagi Germaniyaning „Bavariya“ jamoasiga 2:0 hisobida magʻlub boʻlayotgan oʻyinda jarohati tufayli tarkibga kirmagandi. U murabbiysidan maydonga tushirishini soʻradi va yakunda jamoasi 3:2 hisobida gʻalaba qozondi, Camarda boʻlsa ikkita gol urdi va 1ta golli uzatmani amalga oshirdi. Uning futbolchilik formasi rivojlanishi klub akademiyada yana ham jadallashdi va Milanning 15 yoshgacha boʻlgan jamoasi uchun 24 oʻyinda 22 ta gol urdi va ularni 15 yoshgacha boʻlgan Skudetto chempionligiga erishishiga katta yordam berdi.

Oxir-oqibat, uning gol urish qobiliyatlari xalqaro ommaviy axborot vositalarining eʼtiborini tortdi va u „Milan“ akademiyasi uchun atigi 89 oʻyinda 485 ta gol urganligi uchun juda katta shov-shuvga erishdi, bu esa har bir oʻyinda oʻrtacha 5,45 gol degani edi . U oʻn toʻrt yoshida „Milan“ning 19 yoshgacha boʻlgan jamoasida mashgʻulot oʻtkazdi va „Eccellenza“ jamoasi „Solbiateze“ga qarshi oʻrtoqlik oʻyinida jamoa uchun ikkita gol urdi.

Camarda UEFA Yoshlar ligasidagi debyutini 2023-yil 19-sentyabr kuni „Newcastle United“ga qarshi oʻtkazdi va 4:0 hisobidagi gʻalabada dubl qayd etdi. Bu natija bilan Camarda turnirda dubl qayd etgan ikkinchi eng yosh futbolchiga aylandi va 15 yoshu, 193 kun bilan italiyalik eng yosh toʻpurarga aylandi va Fabritsio Kaligaraning 16 yoshu, 189 kun rekordini yangiladi.

 Kattalar tarkibida 
2023-yil noyabr oyida jarohatlar koʻpayib ketganligi tufayli „Milan“ bosh murabbiyi Stefano Pioli Camardani asosiy tarkibni 2023-yil 25-noyabrda „Fiorentina“ ga qarshi A Seriya oʻyiniga chaqirdi; buning uchun klub Italiya futbol federatsiyasidan ruxsat soʻrashga majbur boʻldi, chunki 16 yoshgacha boʻlgan futbolchilarga odatda Italiya asosiy jamoasining tarkibida boʻlishiga ruxsat berilmaydi. Oxir-oqibat u 83-daqiqada Luka Jović oʻrniga maydonga tushdi va 15 yoshu, 260 kun yoshida A Seriyaning eng yosh futbolchisiga aylandi.

Camarda yangi tashkil etilgan „Milan Futuro“ zaxira jamoasida debyutini 2024-yilning 10-avgustida oʻtkazdi va Italiya kubogi C seriyasining birinchi bosqichida Lekkoga qarshi safarda 3:0 hisobida gʻalaba qozondihttps://www.acmilan.com/en/news/articles/milan-futuro/2024-08-10/winning-debut-for-milan-futuro-3-0-against-lecco.

2024-yilning 17-avgustida u Italiya C seriyasining 1/8 finalida Novaraga qarshi oʻyinda „Milan Futuro“ mehmonda 2:1 hisobida gʻalaba qozongan oʻyinda ikkita gol urdihttps://www.acmilan.com/en/news/articles/milan-futuro/2024-08-17/camarda-brace-milan-futuro-through-against-novara-2-1.

 Xalqaro darajadagi faoliyati 
Camarda Italiyani 15 yoshgacha, 16 yoshgacha, va 17 yoshgacha boʻlgan terma jamoalarini himoya qilgan. 17 yoshgacha terma jamoasi bilan u 2024-yilgi UEFA 17 yoshgacha Yevropa chempionatida gʻolib chiqdi va turnirning eng yaxshi futbolchisi deb topildi.[4]

 Faoliyati statistikasi 
 Klubdagi 
+ Bu mavsum klubdagi statistikasiKlubMavsumLigaMilliy kubokYevropaUmumiyDiviziyaOʻyinlarGollarOʻyinlarGollarOʻyinlarGollarAppsGoalsAC Milan2023–24Serie A20000020Milan FuturoSerie C4122—63Umumiy faoliyatida6122008

 Yutuqlar 
 Italiya U-17 
 UEFA 17 yoshgacha Yevropa chempionati: 2024

 Shaxsiy yutuqlar 
 17 yoshgacha Yevropa chempionati eng yaxshi oʻyinchisi: 2024
 17 yoshgacha Yevropa chempionati ramziy jamoasi: 2024

 Izohlar  


 Manbalar  

 Havolalar  


Turkum:Yashayotgan insonlar
Turkum:Italiyalik erkak futbolchilari
Turkum:Futboldagi erkak hujumchilar
Turkum:AC Milan futbolchilari
Turkum:US Lecce futbolchilari
Turkum:Serie A futbolchilari
Turkum:Serie C futbolchilari